Unser fruntlich gruͦs vor, lieben getrûwen. Uns ist fûrkomen, das Peter Bûrgen-
stein, der metzger, ûwer und ouch unser statt kind, sich mit einr armen
dirnen, die im lichter pfen̄igs halb gûnstiger denn personhalb sy, in
massen verheimlichett hab, das er des gar wenig an guͦt fûr nem̄e, das
uns doch leid ist. Denn wir wol begerten, das aller biderber lûten kind, als
ouch er von biderben lûten komen ist, sich zuͦ eren und von verlassnem
leben zugen. Denn sölichs generte digk swach end nimpt und ouch elichen
leben vil ungemachs bringt, das uns ouch nit ze danke stät. Das und
alles, was wider recht ist, billich zuo weren und sunder, als wir jetzend
leider allenthalben in swarer plag von Gott begriffen sint, ist dar umb
soelichs zuo stoeren. So ist unser meinung und heissend ûch, das ir fûrderlich
ze verschaffen gedenkend, die selben Peters dirnen von ûch so vaͤrr ze
swerend, das beide, ir ouch wir, und die arm frow Burgensteins ewirtin
mit ir fûrwert unbekumbert syent. Denn als uns fûrkumpt, das si
ouch in elichem leben begriffen sy, dem billicher in disem freiss gnuog taet,
denn ander lût zuͦ ir selbs verwist. Disem wellend also nach dem besten
gnuͦg sin, als wir ûch des ouch wol getrûwend. Datum XXXmo die julii
anno etc XXXIXmō
Schulth̄s und rat
zuͤ Bern